คาดหุ้นสัปดาห์หน้าแกว่งขึ้น
&nbsp;ศูนย์วิจัยกสิกรไทย คาดหุ้นไทยสัปดาห์หน้าแกว่งตัวขึ้น คาดรับข่าวดีประกาศงบแบงก์
15 ม.ค. 2554

ศูนย์วิจัยกสิกรไทย คาดหุ้นไทยสัปดาห์หน้าแกว่งตัวขึ้น คาดรับข่าวดีประกาศงบแบงก์
บล.กสิกรไทย และ ศูนย์วิจัยกสิกรไทย มองว่า ดัชนีตลาดหุ้นไทยในสัปดาห์หน้า (17-21 ม.ค.) น่าจะแกว่งตัวในทิศทางปรับขึ้น (Sideway Up) จากการคาดการณ์เชิงบวกต่อผลประกอบการของสถาบันการเงินไทย โดยมีปัจจัยที่ต้องติดตาม ได้แก่ ตัวเลขการค้าระหว่างประเทศของไทย เงินเฟ้อของจีน และเครื่องชี้เศรษฐกิจที่สำคัญของสหรัฐฯ โดยเฉพาะเครื่องชี้ตลาดที่อยู่อาศัย 
ทั้งนี้ บล.กสิกรไทย จำกัด คาดว่า ดัชนีจะมีแนวรับที่ 1,025 และ 1,007 จุด ขณะที่แนวต้านคาดว่าจะอยู่ที่ 1,050 และ 1,060 จุด ตามลำดับ
 ในสัปดาห์ที่ผ่านมา ดัชนี SET ปิดตัวขยับลง 0.40% จากสัปดาห์ก่อนมาปิดที่ 1,032.26 จุด โดยนักลงทุนต่างชาติขายสุทธิ 13,833.75 ล้านบาท ด้านมูลค่าการซื้อขายรวมทั้งสัปดาห์เพิ่มขึ้น 27.69% จากสัปดาห์ก่อน มาอยู่ที่ 205,803.07 ล้านบาท โดยนักลงทุนรายย่อย นักลงทุนสถาบัน และบัญชีบริษัทหลักทรัพย์ซื้อสุทธิ ขณะที่นักลงทุนต่างชาติขายสุทธิ ส่วนตลาดหลักทรัพย์ MAI ปิดที่ 293.02 จุด ขยับขึ้น 1.74% จากสัปดาห์ก่อน